gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6237, del 31-03-2010 (2010/3000)

Informació pública del Projecte de la 49a Modificació de l'Ordenació Detallada del Pla General de Gandia.
---------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3000


Data del document
:   10-03-2010

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública del Projecte de la 49a Modificació de l'Ordenació Detallada del Pla General de Gandia. [2010/3000]  
Per Decret de l'Alcaldia de 9 de març de 2010, s'ha resolt sotmetre a informació pública el Projecte de la 49a Modificació de l'Ordenació Detallada del Pla General de Gandia, consistent en l'actualització del catàleg (norma addicional 1a del pla general) per a tots aquells elements que es troben dins de l'àmbit de delimitació del Pla Especial de Millora i Revitalització del Medi Urbà (PERIMMU, norma addicional 10a del pla general), i l'assignació per a cadascun d'aquests elements del seu grau de protecció. Durant el termini d'un mes, podrà examinar-se l'expedient a les dependències d'Urbanisme de l'Ajuntament i, si és el cas, formular-se al·legacions.  
Gandia, 10 de març de 2010.- El secretari general: Lorenzo Pérez Sarrión.
Diari Oficial de la Generalitat Valenciana


Sumari del DOGV 6428, del 30-12-2010 (2010/14186)

RESOLUCIÓ de 9 de desembre de 2010, del tribunal del concurs oposició per a la provisió de vacants d'Oncologia Radioteràpica d'institucions sanitàries de l'Agència Valenciana de Salut, per la qual es fa pública la resolució provisional del concurs-oposició.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6428

Data del DOGV
:   30-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/14478


Data del document
:   09-12-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 9 de desembre de 2010, del tribunal del concurs oposició per a la provisió de vacants d'Oncologia Radioteràpica d'institucions sanitàries de l'Agència Valenciana de Salut, per la qual es fa pública la resolució provisional del concurs-oposició. [2010/14639]  
Relació definitiva del concurs oposició per orde de puntuació  
  
Relación definitiva del concurso oposición por orden de puntuación  
De conformitat amb la base 6.3 de la Resolució d'11 de març de 2009, del director general de Recursos Humans, per la qual es convoca concurs oposició per a la provisió de vacants d'Oncologia Radioteràpica d'institucions sanitàries de l'Agència Valenciana de Salut, es fa pública la relació d'aspirants del procés selectiu pel torn d'accés lliure, amb la puntuació obtinguda en la fase d'oposició i en la fase de concurs.  
A títol informatiu es fa constar que la present relació únicament dóna compte dels aspirants que han arribat a este punt del procés selectiu, i que d'acord amb les bases de la convocatòria només causaran dret i podran considerar-se finalment aprovats aquells candidats que obtinguen una de les 6 places convocades.  
Els empats en la puntuació total es resoldran en favor de l'aspirant que haja obtingut major puntuació en la fase d'oposició. Si continua l'empat, es resoldrà segons els criteris especificats en el barem de mèrits.  
Els aspirants disposaran d'un termini de 10 dies hàbils, a comptar de l'endemà de la publicació de la present resolució, per a fer les al·legacions que estimen pertinents relatives a la puntuació de la fase de concurs.  
València, 9 de desembre de 2010.- El president: Manuel Pérez Bosch.
Diari Oficial de la Generalitat Valenciana


Sumari del DOGV 6236, del 30-03-2010 (2010/3348)

Expedient governatiu 4/08, corresponent a l'expedient governatiu de la Sala de Govern del Tribunal Superior de Justícia de la Comunitat Valenciana número 56/08.
----------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3348


Organisme emissor
:   Deganat dels Jutjats de València

Tipus de document
:   Anunci

Expedient governatiu 4/08, corresponent a l'expedient governatiu de la Sala de Govern del Tribunal Superior de Justícia de la Comunitat Valenciana número 56/08. [2010/3348]  
Isabel Manglano Die, secretària dels serveis comuns del Deganat dels Jutjats de València, faig saber:  
Que en aquest deganat se segueix expedient governatiu núm. 4/08, provinent de l'Expedient Governatiu núm. 56/08 seguit per la Secretaria de Govern del Tribunal Superior de Justícia de la Comunitat Valenciana, en virtut de l'acord de la sala esmentada de data 20 de febrer de 2008, als efectes de destrucció dels objectes emmagatzemats en la Comissaria Superior de Policia de València. S'hi adjunta el llistat corresponent.  
Valga de notificació aquest edicte, pel termini de deu dies, per tal que les persones interessades hi puguen al·legar el que estimen oportú.  
València, 22 de març de 2010.- La secretària dels serveis comuns: Isabel Manglano Die.  
\* \* \* \* \*  

Diari Oficial de la Generalitat Valenciana


Sumari del DOGV 6246, del 15-04-2010 (2010/3715)

RESOLUCIÓ de 24 de febrer de 2010, del conseller de Governació, per la qual es publiquen les concessions de condecoracions al mèrit policial atorgades per la Generalitat.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3715


Data del document
:   24-02-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 24 de febrer de 2010, del conseller de Governació, per la qual es publiquen les concessions de condecoracions al mèrit policial atorgades per la Generalitat. [2010/3715]  
Finalitzat el procediment de concessió de condecoracions atorgades per la Generalitat a funcionaris pertanyents a la Unitat del Cos Nacional de Policia adscrita a la Comunitat Valenciana, i de conformitat amb el que estableix l'article 8 del Decret 4/2008, d'11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana, resolc:  
Publicar la relació dels funcionaris pertanyents a la Unitat del Cos Nacional de Policia adscrita a la Comunitat Valenciana, en l'annex I, que han estat guardonats amb les condecoracions atorgades per la Generalitat, com a reconeixement públic a servicis meritoris, en benefici de la seguretat pública a la Comunitat Valenciana, tot garantint el respecte dels drets i llibertats dels ciutadans.   
València, 24 de febrer de 2010.- El conseller de Governació: Serafín Castellano Gómez.  
Annex I  
Condecoració d'or de la Generalitat al mèrit policial  
Categoria Nom i cognoms  
Inspector en cap Joaquín Aguilar Sarrado  
Inspector en cap José Antonio Gracia Tejedor  
Condecoració d'argent de la Generalitat al mèrit policial  
Categoria Nom i cognoms  
Subinspector Joaquín Alcobas Romero   
Subinspector José Antonio Checa Jergueta  
Oficial de Policia Vicente Ángel Albir Bosque   
Oficial de Policia Mario Boluda Miranzo  
Oficial de Policia Juan Duarte Jiménez   
Oficial de Policia Antonio Gómez Herraez   
Policia Ricardo Belenguer Olmos  
Policia José Luís Bermejo Galvez  
Policia Cayetano Bixquert Oliver   
Policia Miguel Ángel Gimeno Año  
Policia Pedro Gómez Arias  
Policia Virgilio Grau Tolosa  
Policia Miguel Ángel Hortelano Giménez  
Policia Enrique Agustín Leandro Batiste   
Policia Mª del Carmen López Gómez   
Policia Francisco López Martínez  
Policia Juan José Mateo Expósito   
Policia Mariano Primo Castillo   
Policia Sandra Roca Rubert  
Condecoració de bronze de la Generalitat al mèrit policial  
Categoria Nom i cognoms  
Comissari en cap Juan Vicente Luís Turégano
Diari Oficial de la Generalitat Valenciana


Sumari del DOGV 6373, del 09-10-2010 (2010/10269)

DECRET 7/2010, de 8 d'octubre, del president de la Generalitat, pel qual concedeix la Medalla d'Or de la Generalitat al Mèrit Esportiu, en la seua edició 2010, al jugador de bàsquet el senyor Víctor Luengo Ciscar.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6373

Data del DOGV
:   09-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10704


Data del document
:   08-10-2010

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 7/2010, de 8 d'octubre, del president de la Generalitat, pel qual concedeix la Medalla d'Or de la Generalitat al Mèrit Esportiu, en la seua edició 2010, al jugador de bàsquet el senyor Víctor Luengo Ciscar. [2010/10268]  
La Llei 4/1993, de 20 de desembre, de la Generalitat, de l'Esport de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.   
El Decret 33/1986, de 10 de març, del Consell, i l'Ordre de 26 de juny de 1989, de la Conselleria de Cultura, Educació i Ciència, modificada per l'Ordre de 7 de novembre de 2003, de la Conselleria de Cultura, Educació i Esport, regulen la concessió de la Medalla d'Or de la Generalitat al Mèrit Esportiu.  
El jugador de bàsquet Víctor Luengo Ciscar, nascut a València en 1974, ha estat vinculat durant quasi tota la seua carrera esportiva al Pamesa València, club en què es va formar i on va obtindre els seus majors èxits nacionals i internacionals, al guanyar la Copa del Rei en 1998 i la Copa ULEB en 2003. Víctor Luengo va ser, a més, l'encarregat d'arreplegar ambdós trofeus com a capità del conjunt valencià.  
Les seues dos últimes temporades les va disputar en el Gandia Bàsquet, fins que el 14 de maig de 2009 va anunciar la seua retirada de la pràctica activa del bàsquet després de 17 anys com a professional.  
En l'actualitat, Víctor Luengo és responsable de relacions externes del València Basket Club i apadrina el torneig de bàsquet que porta el seu nom, i que ha celebrat ja la seua segona edició.  
Per això, en reconeixement a la seua dilatada trajectòria professional i èxits esportius,  
DECRETE  
Concedir la Medalla de la Generalitat al Mèrit Esportiu, en la seua categoria d'Or, al senyor Víctor Luengo Ciscar.  
València, 8 d'octubre de 2010  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6265, del 12-05-2010 (2010/5361)

Informació pública de la sol·licitud d'autorització ambiental integrada per a una activitat existent de tractaments d'aigües residuals industrials d'origen tèxtil, al terme municipal de Cocentaina.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5361


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada per a una activitat existent de tractaments d'aigües residuals industrials d'origen tèxtil, al terme municipal de Cocentaina. [2010/5361]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental (DOGV 5256, d'11.05.2006), se sotmet a informació pública l'expedient seguit a instàncies de Moltó Energía, SA, amb CIF núm. R75078466, que té com a objecte l'atorgament de l'autorització ambiental integrada per a una activitat existent de tractaments d'aigües residuals industrials d'origen tèxtil a Cocentaina:   
- Peticionari: Moltó Energía, SA  
- Emplaçament: ctra. Pujada de Sant Cristòfol, s/n - Camí Real Gandia (Cocentaina)  
- Coordenades UTM: D-719212 V-4292320   
- Projecte: planta de tractament d'aigües residuals industrials d'origen tèxtil (inclòs en la Llei 2/2006, de 5 de maig, annex II, epígraf 7.2. Plantes de tractament d'aigües residuals la capacitat de les quals siga superior a 10.000 habitants equivalents)  
- Superfície ocupada per la instal·lació: 1.980 m²  
- Capacitat de tractament de la planta és de: 44.000 habitants-equivalent/dia.  
- Potència motriu instal·lada: 206,6 kW.  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei esmentada.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant i a l'Ajuntament de Cocentaina, on estarà exposat en hores d'atenció al públic.  
Alacant, 12 d'abril de 2010.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6186, del 18-01-2010 (2009/15002)

Informació pública del tràmit d'al·legacions del recurs de reposició número 21/09.
----------------------------------------------------------------------------------

### Dades del document

Número de DOGV
:   6186

Data del DOGV
:   18-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/15314


Data del document
:   04-12-2009

Organisme emissor
:   Conselleria de Sanitat

Tipus de document
:   Informació Pública

Informació pública del tràmit d'al·legacions del recurs de reposició número 21/09. [2009/15774]  
Teresa Carbonell Fornet en representació de José Mateu Vidal, Asunción Martínez Hernández, M. Dolores Navarro Serrano, M. Dolores Gómez-Lobo Navarro, Isabel Carbonell Fornet, M. Ángela Martínez Prieto, Salvador Carratalá Baixauli, Arturo Campos Miquel i M. Amparo Ros Ortí, ha interposat un recurs de reposició, davant del director gerent de l'Agència Valenciana de Salut, contra la Resolució del director gerent de l'Agència Valenciana de Salut de data 30 de setembre de 2009, per mitjà de la qual determina el nombre de noves oficines de farmàcia necessàries per a oferir una atenció farmacèutica adequada a la població segons el mòdul general.  
Per tant, es disposa un termini de quinze dies, comptador a partir de l'endemà de la publicació d'esta notificació, en esta Direcció General de Farmàcia i Productes Sanitària, Secció d'Ordenació Farmacèutica, al carrer del Misser Mascó, número 31, 46252 València, de dilluns a divendres, a fi que, segons el que establix l'article 5 del Decret 149/2001, de 5 d'octubre, esmentat abans, puga assabentar-se de les actuacions i formular per escrit les al·legacions que estime pertinents.  
València, 4 de desembre de 2009.- El director general de Farmàcia i Productes Sanitaris, José Clérigues Belloch.
Diari Oficial de la Generalitat Valenciana


Sumari del DOGV 6197, del 02-02-2010 (2010/970)

Informació pública de la sol·licitud d'autorització ambiental integrada de l'ampliació del centre de tractament de residus sòlids de la ciutat d'Alacant.
---------------------------------------------------------------------------------------------------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/970


Data del document
:   16-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Anàlisi jurídica

Informació pública de la sol·licitud d'autorització ambiental integrada de l'ampliació del centre de tractament de residus sòlids de la ciutat d'Alacant. [2010/970]  
De conformitat amb el que estableixen l'article 28 de la Llei 2/2006, de 5 de maig, de prevenció de la contaminació i qualitat ambiental, i l'article 3 del Reial decret legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, se sotmet a informació pública l'expedient número 047/09 IPPC, seguit a instància d'Ingeniería Urbana, SA, amb CIF A-28259141, i domicili al carrer 1, cantonada amb el carrer 3 del polígon Pla de la Vallonga d'Alacant, que té com a objecte l'atorgament de l'autorització ambiental integrada de l'ampliació del centre de tractament de residus sòlids de la ciutat d'Alacant.  
Peticionari: Ingeniería Urbana, SA  
Emplaçament: paratge de Serra Mitjana a la partida de Fontcalent d'Alacant  
Projecte: ampliació de l'abocador del centre de tractament de residus sòlids de la ciutat d'Alacant  
Capacitat de tractament: 4.636.055 t/any a l'abocador de residus no perillosos  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades poden examinar el projecte presentat en el Centre d'Informació i Documentació Ambiental de la Comunitat Valenciana, carrer de Marià Cuber, 14, de València i a l'Ajuntament d'Alacant, on estarà exposat en hores d'atenció al públic.  
València, 16 de desembre de 2009.- El director general per al Canvi Climàtic: Jorge Lamparero Lázaro.
Diari Oficial de la Generalitat Valenciana


Sumari del DOGV 6371, del 07-10-2010 (2010/10474)

Notificació d'admissió a tràmit de l'expedient DIC-10/0108.
-----------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10152


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'admissió a tràmit de l'expedient DIC-10/0108. [2010/10504]  
Pel fet d'haver resultat infructuoses les gestions realitzades per a efectuar la notificació dirigida a Casa el Riu al domicili següent: polígon 17, parcel·la 19, els Plans de l'Algar, del terme municipal de Biar, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-10/0108.  
Expedient DIC-10/0108 Biar. Declaració d'interés comunitari per a una instal·lació solar fotovoltaica de 6.200 kV, promogut per la mercantil Renovaplus Energías Renovables, SL.  
S'ha admés a tràmit l'expedient més amunt detallat i atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre Sòl No Urbanitzable, i l'article 459.c del Reglament d'Ordenació i Gestió Territorial i Urbanística, aprovat pel Decret 67/2006, del Consell, us comuniquem que l'expedient es troba al Servei Territorial d'Urbanisme d'Alacant, siti a l'avinguda d'Aguilera, número 1, 5a planta, d'Alacant, juntament amb l'estudi d'impacte ambiental i l'estudi d'integració paisatgística, perquè pugueu al·legar, reclamar o suggerir el que considereu oportú en el termini de 30 dies hàbils.  
L'horari d'atenció al públic és el següent: matins, dies hàbils, de 09.00 a 14.00 hores.  
Alacant, 13 de setembre de 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6279, del 01-06-2010 (2010/5876)

Informació pública de l'inici del procediment de regularització o d'extinció de la Fundación de la Comunidad Valenciana Juan Oliver Jiménez.
--------------------------------------------------------------------------------------------------------------------------------------------

### Dades del document

Número de DOGV
:   6279

Data del DOGV
:   01-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5876


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'inici del procediment de regularització o d'extinció de la Fundación de la Comunidad Valenciana Juan Oliver Jiménez. [2010/5876]  
Com que s'ha apreciat, per aquesta Secretaria Autonòmica de Justícia, raons d'interés públic en el general coneixement de l'obertura de l'esmentat període d'informació prèvia, respecte de la Fundació que s'indica, es procedeix a la publicació del seu anunci en el Diari Oficial de la Comunitat Valenciana, i a l'exposició al tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement i perquè els possibles interessats puguen formular quantes al·legacions o reclamacions consideren oportunes davant de la Secretaria Autonòmica de Justícia, de la Conselleria de Justícia i Administracions Públiques, Servei d'Entitats Jurídiques, carrer Avellanes, núm. 14 - planta baixa, València, i s'estableix un termini de Deu Dies a aquest efecte, comptadors des de l'endemà de la publicació del present anunci en el Diari Oficial de la Comunitat Valenciana.  
- Fundación de la Comunidad Valenciana Juan Oliver Jiménez.  
- Últim domicili conegut: carrer Callosa de Segura, núm. 10 - 1r - esq. CP 03414 - Alacant.  
- Extracte del contingut: informació prèvia, en relació amb l'inici del procediment de regularització registral o d'extinció de la Fundació  
El que es comunica perquè en prengueu coneixement i efectes oportuns.  
València, 17 de maig de 2010.- El secretari autonòmic de Justícia: Jorge Cabré Rico.